Føniksordenen (Harry Potter)

Føniksordenen er en fiktiv orden i Harry Potter-bøkene. 
Den ble grunnlagt av Albus Humlesnurr da Voldemort hadde sin storhetstid for første gang, i et forsøk på å hindre Voldemort i å ta kontroll over hele magisamfunnet. Ordenen ble oppløst etter at Voldemort forsvant sporløst da han forsøkte å drepe Harry Potter. Da Voldemort gjenoppstod på slutten av Harry Potter og Ildbegeret ble Ordenen gjenopprettet, mindre enn en time etter Voldemorts tilbakekomst. Ordenen består av mange trollmenn og hekser blant annet Alastor "Galøye" Bister, Styrian Pommer, den avdøde Emelin Vals, ekteparet Arthur og Molly Wiltersen, Remus Lupus, det avdøde ekteparet Jakob og Lilly Potter, Mundungus Styrfeder, Rulle Wiltersen, Kalle Wiltersen, Fleur Delacour, Nymfadora Dult, og den avdøde Sirius Svaart. Tidligere var også Severus Slur medlem av Føniksordenen, men etter at han drepte Albus Humlesnurr i juni 1997 i slaget ved Galtvort (i Harry Potter og Halvblodsprinsen)  kan det nå settet spørsmål ved hvor hans lojalitet virkelig ligger.


== Medlemmer i Føniksordenen ==


=== Medlemmer i live ved slutten av bok sju (juni 1998) ===
Nestor Bindebolt
Elfias Dogger
Dedalus Dølg
Arabella Dora Figg
Rubeus Gygrid
Hestia Hansen
Abriam Humlesnurr
Styrian Pommer
Mundungus Styrfeder
Professor Minerva McSnurp
Frank Witersen
Rulle Wiltersen
Kalle Wiltersen
Fleur Delacour
Molly Wiltersen
Arthur Wiltersen


=== Andre figurer som muligens er medlemmer ===
Professor Pirrevimp Har vært med i flere oppdrag for ordenen.Har likevel aldri blitt omtalt i forbindelse med ordenen.

Mundungus Styrfeder var medlem av Ordenen i den femte boken, men i den sjette boka ble han satt i fengsel for å ha latt som om han var en inferius mens han begikk et innbrudd. Dessuten skal hans medlemskap i Ordenen først og fremst ha vært grunnet personlig lojalitet til Albus Humlesnurr.
Olympe Maxime har en gang gjennomført et oppdarg for Ordenen; som sendebud til Jøtulene sammen med Rubeus Gygrid i. Det er imidlertid ingenting ellers som tyder på at hun har blitt medlem.


=== Tidligere medlemmer ===


== Skapelse og formål ==
Etter at Føniksordenen ble gjenopprettet, møtte den stor motstand fra Magidepartementet, da i hovedsak fra daværende Magiminister Kornelius Bloeuf. Bloeuf fryktet at alt snakket om at Voldemort var tilbake egentlig var et forsøk fra Albus Humlesnurr på å tilrane seg Bloufs plass som Magiminister. På grunn av Bloeufs holdning tvang Magidepartementet trollmannsavisen Aftenprofeten til å unngå å trykke saker som ville fremstille Humlesnurr eller Harry Potter i et positivt lys. 
Føniksordenen ble tvunget til å eksistere under jorden og drive sitt arbeid i hemmelighet. Magidepartementets forsøk på å få Humlesnurr og Harry til å fremstå som løgnere fungerte godt, og mesteparten av det magiske samfunnet trodde at de begge to var løgnere. I nesten ett år fikk Voldemort og hans tilhengere, dødseterne, lov til å holde på uten motstand fra resten av magisamfunnet (bortsett fra Føniksordenen). De aller fleste trollmenn og hekser nektet å engang tenke seg muligheten for Voldemorts tilbakekomst. 
Kornelius Bloeuf så selv Voldemort i Magidepartementet, da Voldemort forsøkte å få adgang til Mysterieavdelingen. Dermed fikk Humlesnurr bevist overfor departementet at han hadde hatt rett hele tiden. På grunn av Bloeufs ignorans ovenfor Ordenen ble han avsatt som magiminister og erstattet av Rufus Grimst i begynnelsen av Harry Potter og Halvblodsprinsen
Føniksordenen hadde sitt hovedkvarter i Grimolds Plass 12, Sirius Svaarts familiehjem helt frem til Svaarts død i slutten av Harry Potter og Føniksordenen. I Harry Potter og Halvblodsprinsen har Ordenen flyttet sitt hovedkvarter til et ukjent sted.